Cənab Sədr, sirr deyil ki, ölkədə kütləvi hal alan bu anormal vəziyyətin yaranmasının səbəbi “sayğac sürüşdürməsi” adı ilə məşhur olan və əhalinin ödədiyi pulların qeydiyyatdan gizlədilməsi, həmçinin kommersiya təşkilatlarının işlətdiyi elektrik enerjisinin əhalinin adına yazıl-ması ilə nəticələnən əməliyyatla bağlıdır. Yerlərdə bu məsələ ilə əlaqədar elə acınacaqlı vəziyyət yaranmışdır ki, borcları silmədən problemi həll etmək mümkün deyildir. Çünki 200 manatdan 300 manata qədər olan bu dırnaqarası borcları ödəmək əksəriyyəti ağır vəziyyətdə yaşayan in-sanlar üçün etiraf edək ki, son dərəcə çətindir. Ona görə də cənab Sədr, ölkənin bütün rayonları üçün xarakterik olan bu problemin həlli məqsədi ilə vətəndaşların adına yazılan borcların silinməsi üçün təşəbbüs göstərməyinizi xahiş edi-rik. Çox sağ olun.